Covasc® Amlodipine Besylate RISALAH MAKLUMAT UBAT PENGGUNA Apa yang ada pada risalah ini Risalah ini menjawab beberapa soalan umum tentang Covasc. Ia tidak mengandungi semua maklumat yang boleh didapati. Ia tidak mengganti perbincangan dengan doktor, atau ahli farmasi anda. Semua ubat mempunyai risiko dan manfaat. Doktor anda telah mempertimbangkan risiko anda mengambil Covasc berbanding manfaat yang dijangkakan. Jika anda mempunyai sebarang kemusykilan untuk mengambil ubat ini, hubungi doktor atau ahli farmasi anda. Simpan risalah ini bersama dengan ubat. Anda mungkin perlu membacanya semula. Apakah kegunaan Covasc Covasc digunakan untuk menurunkan tekanan darah tinggi (hipertensi). Biasanya hipertensi tidak menunjukkan simptom-simptom. Satu-satunya cara untuk mengetahui sama ada anda mengalami hipertensi adalah dengan menjalani pemeriksaan tekanan darah dengan tetap. Jika tidak dirawat, tekanan darah tinggi boleh COVASC menimbulkan masalah kesihatan yang serius. Covasc juga digunakan untuk merawat angina pektoris. Angina merujuk kepada sakit atau rasa tidak selesa pada dada, sering kali merebak ke lengan atau leher dan kadang kala ke bahu dan bahagian belakang badan. Kesakitan angina adalah disebabkan oleh kekurangan oksigen ke jantung. Covasc bukan digunakan untuk meredakan serangan angina yang mengejut. Doktor anda akan membekalkan ubat lain untuk tujuan ini. Covasc tergolong dalam kumpulan ubat yang dikenali sebagai penyekat saluran kalsium atau antagonis ion kalsium. Ubat ini bertindak dengan melebarkan salur darah anda agar lebih mudah untuk jantung mengepam darah ke seluruh badan serta meningkatkan bekalan darah dan oksigen ke jantung. Penyekat saluran kalsium tidak mempengaruhi jumlah kalsium dalam darah atau tulang anda. Hubungi doktor anda sekiranya anda mempunyai sebarang persoalan tentang tujuan Covasc dibekalkan kepada anda. Doktor anda mungkin membekalkan ubat ini untuk tujuan lain. Ubat ini hanya boleh diperolehi melalui preskripsi doktor. Penggunaan di kalangan kanak-kanak Tiada maklumat yang mencukupi untuk mengesyorkan penggunaan ubat ini di kalangan kanak-kanak. Sebelum mengambil Covasc Bila anda tidak boleh mengambilnya Jangan mengambil Covasc jika anda alah kepada: Covasc atau ubat lain yang mengandungi amlodipine penyekat saluran kalsium yang lain seperti yang disenaraikan di bawah: felodipine, nifedipine, atau lercanidipine. Tanya doktor atau ahli farmasi anda jika anda tidak pasti. sebarang bahan yang disenaraikan di hujung risalah ini. Beberapa simptom reaksi alahan termasuklah: sesak nafas berdehit atau sukar bernafas bengkak pada muka, bibir, lidah atau bahagian badan yang lain Page 1
ruam, gatal-gatal atau bintik- bintik merah pada kulit. Jangan menyusukan bayi jika mengambil ubat ini. Masih tidak diketahui sama ada bahan aktif dalam Covasc meresap masuk ke dalam susu ibu atau mungkin menjejaskan bayi anda. Jangan mengambil ubat ini selepas tarikh luput yang tertera pada pek atau jika pembungkusan koyak atau terdapat tanda salahguna. Jika ia sudah luput atau rosak, kembalikannya kepada ahli farmasi anda untuk dilupuskan. Jika anda tidak pasti sama ada anda patut mula mengambil ubat ini, sila tanya doktor anda. Sebelum anda mula mengambil Covasc Beritahu doktor anda jika anda alah kepada sebarang ubat lain, makanan, pengawet atau pewarna. Beritahu doktor anda jika anda mengalami atau pernah mengalami sebarang masalah perubatan seperti berikut: penyakit jantung seperti kegagalan jantung penyakit hati Beritahu doktor anda jika anda hamil atau merancang untuk hamil. Ubat ini mungkin mempengaruhi perkembangan janin jika anda mengambilnya semasa kehamilan. Doktor anda akan berbincang dengan anda mengenai risiko dan manfaatnya. COVASC Jika anda belum memberitahu doktor anda tentang mana-mana perkara di atas, beritahunya sebelum anda mula mengambil Covasc. Jika mengambil ubat lain Beritahu doktor atau ahli farmasi anda jika anda sedang mengambil ubat lain, termasuk: semua ubat preskripsi semua ubat, vitamin, makanan tambahan herba atau rawatan semula jadi yang anda beli tanpa preskripsi daripada farmasi, pasaraya, naturopati atau kedai makanan kesihatan. Sesetengah ubat mungkin dipengaruhi oleh Covasc atau mungkin menjejaskan fungsinya. Anda mungkin perlu mengambil ubat anda dalam jumlah yang berlainan atau anda mungkin perlu mengambil ubat yang berlainan. Doktor akan menasihati anda. Beritahu doktor atau ahli farmasi anda jika anda mengambil mana-mana ubat berikut: ubat lain yang digunakan untuk merawat angina seperti diltiazem sesetengah antibiotik seperti erythromycin atau rifampicin sesetengah antikulat seperti ketoconazole or itraconazole anti-protease, ubat yang merawat jangkitan HIV seperti ritonavir St John's Wort limau gedang atau jus limau gedang Doktor dan ahli farmasi anda mempunyai lebih banyak maklumat tentang ubat lain yang perlu diberi perhatian atau dielakkan semasa anda mengambil ubat ini. Cara Pengambilan Covasc Ambil Covasc seperti yang diarahkan oleh doktor anda. Patuhi semua arahan yang diberikan oleh doktor atau ahli farmasi anda dengan teliti. Arahan-arahan ini mungkin berbeza daripada maklumat yang terkandung dalam risalah ini. Sekiranya anda tidak faham arahan pada pek ini, tanya doktor atau ahli farmasi anda. Kuantiti yang perlu diambil Dos biasa ialah 5 mg setiap hari. Doktor anda mungkin akan meningkatkan dos sehingga 10mg setiap hari. Doktor anda mungkin mengesyorkan dos yang berlainan untuk Covasc bergantung kepada keadaan anda dan reaksi anda terhadap ubat ini. Cara untuk mengambil Covasc Telan ubat ini sepenuhnya dengan segelas air. Masa pengambilan ubat Ambil ubat anda pada masa yang hampir sama setiap hari, sama ada pagi atau petang. Page 2
Mengambil ubat pada masa yang sama setiap hari akan memberi kesan terbaik. Ini juga membantu anda mengingati masa untuk mengambil ubat. Covasc boleh diambil bersama makanan atau sebelum makan. Berapa lama perlu mengambil ubat Anda mesti mengambil Covasc pada setiap hari. Teruskan mengambil ubat anda selagi diarahkan oleh doktor anda. Ubat ini membantu mengawal keadaan anda, tetapi tidak menyembuhkannya. Adalah penting untuk terus mengambil ubat anda walaupun anda berasa sihat. Jika anda terlupa mengambil ubat Jika kurang daripada 12 jam untuk dos seterusnya, tinggalkan dos yang terlupa dan ambil dos seterusnya mengikut jadual biasa. Jika tidak, ambil dos yang tertinggal sebaik sahaja anda teringat, dan kemudian kembali mengambil ubat anda seperti biasa. Jangan gandakan dos untuk menggantikan dos yang terlupa. Ini mungkin menambahkan peluang anda mendapat kesan sampingan yang tidak diingini. Jika anda tidak pasti apa yang perlu dilakukan, sila tanya doktor atau ahli farmasi anda. Jika anda sukar mengingati masa untuk mengambil ubat, COVASC sila dapatkan petua daripada ahli farmasi anda. Jika anda terlebih ambil ubat (terlebih dos) Jika anda fikir anda atau orang lain mungkin terlebih mengambil Covasc, hubungi doktor anda untuk mendapatkan nasihat atau pergi ke bahagian kecemasan hospital yang terdekat dengan segera. Ini mesti dilakukan walaupun tiada tanda ketidakselesaan atau keracunan. Anda mungkin memerlukan rawatan perubatan dengan segera. Jika anda mengambil terlalu banyak pil, anda mungkin rasa pening, gayang atau pengsan dan mempunyai denyutan jantung yang tidak tetap. Semasa mengambil Covasc Perkara yang perlu dilakukan Beritahu semua doktor, doktor gigi dan ahli farmasi yang merawat anda bahawa anda sedang mengambil Covasc. Jika anda akan mula mengambil sebarang ubat baru, beritahu doktor atau ahli farmasi anda bahawa anda sedang mengambil Covasc. Jika anda hamil semasa mengambil Covasc, beritahu doktor anda dengan segera. Perkara yang anda tidak patut lakukan Jangan mengambil Covasc untuk merawat sebarang masalah lain melainkan diarah oleh doktor anda. Jangan beri ubat anda kepada orang lain, walaupun mereka mengalami keadaan yang sama seperti anda. Perkara yang perlu diberi perhatian Berhati-hati apabila memandu atau mengendalikan mesin sehingga anda tahu bagaimana Covasc mempengaruhi anda. Covasc mungkin menyebabkan pening atau mengantuk di kalangan sesetengah orang. Jika anda mengalami mana- mana simptom ini, jangan memandu, mengendalikan mesin atau melakukan apa- apa yang berbahaya. Perkara yang boleh membantu tekanan darah tinggi dan angina anda. Beberapa langkah usaha diri yang dicadangkan di bawah berkemungkinan dapat membantu keadaan anda. Doktor dan ahli farmasi anda boleh memberi lebih maklumat mengenai langkah-langkah ini. Berat Badan: Doktor anda mungkin mencadangkan anda mengurangkan berat badan. Sesetengah orang mungkin memerlukan pakar pemakanan untuk merancang diet yang sesuai agar membantu mengurangkan berat badan. Page 3
Senaman: Senaman secara tetap membantu mengurangkan tekanan darah dan menguatkan jantung, tetapi jangan bersenam secara keterlaluan. Ini penting. Sebelum memulakan senaman, anda perlu mendapatkan nasihat daripada doktor anda tentang senaman yang paling sesuai untuk anda. Jika anda rasa tidak selesa atau mengalami simptom seperti sakit dada yang luar biasa atau sesak nafas, sila jumpa dokor anda. Alkohol: Doktor anda mungkin menasihati anda agar mengehadkan pengambilan alkohol. Garam: Doktor anda mungkin menasihati anda agar mengawal jumlah garam dalam diet. Untuk mengurangkan pengambilan garam, anda patut elak dari menggunakan garam di meja makan atau ketika memasak. Rokok: Doktor anda mungkin akan menasihati anda agar berhenti merokok atau sekurang-kurangnya mengurangkan penghisapan rokok. Kesan sampingan Beritahu doktor atau ahli farmasi anda secepat mungkin jika anda rasa tidak sihat selepas mengambil Covasc. Covasc membantu kebanyakan orang tetapi ia boleh membawa kesan sampingan yang tidak diingini di kalangan sesetengah orang. Semua ubat boleh membawa kesan sampingan. Kadang kala kesan sampingan COVASC ini serius, tetapi selalunya tidak. Anda mungkin memerlukan rawatan perubatan jika anda mengalami sesetengah kesan sampingan. Sukar untuk mendapat tahu sama ada kesan sampingan adalah disebabkan oleh pengambilan Covasc, kesan keadaan anda atau kesan sampingan ubat lain yang anda makan. Oleh itu, adalah penting untuk anda memberitahu doktor jika ada sebarang perubahan berlaku dalam keadaan anda. Jangan khuatir dengan senarai kesan sampingan berikut. Anda mungkin tidak mengalami sebarang kesan sampingan tersebut. Beritahu doktor anda jika anda mengalami sebarang kesan sampingan berikut yang membimbangkan anda: bengkak pada buku lali, kaki, muka atau tangan sakit kepala pening badan merah-merah jantung berdebar-debar keletihan mengantuk sakit perut atau loya Ini adalah kesan sampingan Covasc yang lebih biasa. Beritahu doktor atau ahli farmasi anda jika anda mengalami sebarang kesan sampingan yang berikut: senak peruk rasa letih atau lemah yang luar biasa kejang atau sakit otot masalah seksual Kesan sampingan ini mungkin atau tidak mungkin disebabkan oleh Covasc tetapi anda perlu memberitahu doktor anda jika ia membimbangkan anda. Beritahu doktor anda dengan segera jika anda mengalami sebarang kesan sampingan yang berikut: perubahan denyutan jantung sama ada cepat atau perlahan sakit dada rasa pening atau gayang apabila bangun dari keadaan duduk atau baring sesak nafas simptom alahan seperti ruam kulit dan/atau gatal simptom penyakit hati seperti gatal-gatal, kulit dan mata kekuningan dan air kencing berwarna gelap Ini mungkin kesan sampingan yang serius. Anda mungkin memerlukan rawatan perubatan. Kesan sampingan ini jarang berlaku. Ini bukan senarai lengkap semua kesan sampingan. Kesan sampingan lain mungkin terjadi pada sesetengah pesakit dan kemungkinan ada sesetengah kesan sampingan yang belum diketahui. Beritahu doktor atau ahli farmasi anda jika anda mendapati sebarang simptom lain yang membimbangkan anda. Pastikan doktor atau ahli farmasi anda menjawab sebarang soalan yang anda ada. Page 4
Jika anda berumur 65 tahun atau lebih tua, anda perlu lebih berhati-hati ketika mengambil Covasc. Lapor kepada doktor anda sebarang kesan sampingan yang timbul dengan serta-merta. Sesetengah orang dalam kumpulan umur ini lebih mudah mendapat kesan sampingan seperti bengkak pada kaki dan buku lali, kejang otot dan pening. Selepas mengambil Covasc Penyimpanan Simpan pil anda dalam peknya sehingga tiba masa untuk mengambilnya. Jika anda mengeluarkan pil daripada peknya, ia mungkin tidak dapat dikekalkan dalam keadaan yang baik. Simpan pil anda di tempat yang sejuk dan kering pada suhu bawah 30°C. Jangan simpan Covasc atau ubat lain dalam bilik mandi atau dekat sinki. Jangan tinggalkan ubat di dalam kereta atau atas unjuran tapak tingkap. Haba dan kelembapan boleh merosakkan sesetengah ubat. Simpan di tempat yang tidak boleh dicapai oleh kanak- kanak. Almari yang berkunci sekurang- kurangnya satu setengah meter dari aras lantai ialah tempat yang sesuai untuk menyimpan ubat. COVASC Pelupusan Jika doktor anda mengarahkan anda berhenti mengambil Covasc atau ubat ini sudah melepasi tarikh luputnya, sila tanya ahli farmasi anda apa yang patut dilakukan dengan sebarang ubat yang tinggal. Deskripsi Produk Rupa Bentuk Ubat Pil Covasc boleh didapati dalam dua kekuatan: Pil Covasc 5mg - Pil berwarna putih hingga putih kekuningan, berbentuk perisai dengan perkataan "CCM" pada satu permukaan dan bergores pada sebelah permukaan yang lain. Pil Covasc 10mg - Pil berwarna putih hingga putih kekuningan, berbentuk perisai dengan perkataan "CCM 10" pada satu permukaan dan bergores pada sebelah permukaan yang lain. Pil 5mg boleh didapati dalam pek 30 dan 100 biji. Pil 10mg boleh didapati dalam pek 30 dan 100 biji. Bahan Kandungan Bahan Aktif Setiap pil Covasc 5mg mengandungi amlodipine besylate bersamaan dengan 5mg amlodipine. Setiap pil Covasc 10mg mengandungi amlodipine besylate bersamaan dengan 10mg amlodipine. Pengilang/Pengedar COVASC dikilangkan oleh: UPHA Pharmaceuticals Mfg (M) Sdn.Bhd.(53667-M) Lot 2 & 4, Jalan P/7, Section 13, Bangi Industrial Estate, 43650 Bandar Baru Bangi, Selangor Darul Ehsan, Malaysia. COVASC diedarkan oleh: CCM Pharmaceuticals Sdn.Bhd. (27754-W) Lot 2 & 4, Jalan P/7, Section 13, Bangi Industrial Estate, 43650 Bandar Baru Bangi, Selangor Darul Ehsan, Malaysia. Nombor Pendaftaran Malaysia: COVASC 5mg - MAL 06061327A COVASC 10mg - MAL 08080395A Risalah ini disediakan pada bulan September 2011. Page 5